CELEX: E2017J0009
Language: el
Date: 2018-05-30 00:00:00
Title: Απόφαση του Δικαστηρίου, της 30ής Μαΐου 2018, στην υπόθεση E-9/17 — Edmund Falkenhahn AG κατά της Αρχής Εποπτείας Χρηματοπιστωτικών Αγορών (Finanzmarktaufsicht) (Οδηγία 2009/110/ΕΚ — Ιδρύματα ηλεκτρονικού χρήματος — Εξαργύρωση στην ονομαστική αξία — Απαιτήσεις διασφάλισης)

20.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/20
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 30ής Μαΐου 2018
      στην υπόθεση E-9/17
      Edmund Falkenhahn AG κατά της Αρχής Εποπτείας Χρηματοπιστωτικών Αγορών (Finanzmarktaufsicht)
      
      
         (Οδηγία 2009/110/ΕΚ — Ιδρύματα ηλεκτρονικού χρήματος — Εξαργύρωση στην ονομαστική αξία — Απαιτήσεις διασφάλισης)
      
      (2018/C 335/12)
      Στην υπόθεση E-9/17, Edmund Falkenhahn AG κατά της Αρχής Εποπτείας Χρηματοπιστωτικών Αγορών (Finanzmarktaufsicht) — ΑΙΤΗΣΗ προς το Δικαστήριο βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου από την Επιτροπή Προσφυγών της Αρχής Εποπτείας Χρηματοπιστωτικών Αγορών του Λιχτενστάιν (Beschwerdekommission der Finanzmarktaufsicht) σχετικά με την ερμηνεία της οδηγίας 2009/110/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την ανάληψη, άσκηση και προληπτική εποπτεία της δραστηριότητας ιδρύματος ηλεκτρονικού χρήματος, την τροποποίηση των οδηγιών 2005/60/ΕΚ και 2006/48/ΕΚ και για την κατάργηση της οδηγίας 2000/46/ΕΚ, το Δικαστήριο, αποτελούμενο από τους Páll Hreinsson, Πρόεδρο, Per Christiansen (εισηγητή δικαστή) και Martin Ospelt (ad hoc), δικαστές, εξέδωσε απόφαση στις 30 Μαΐου 2018, το διατακτικό της οποίας έχει ως εξής:
      
                  1.
               
               
                  δεν συνάδει με το άρθρο 11 παράγραφοι 1 και 2 της οδηγίας 2009/110/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την ανάληψη, άσκηση και προληπτική εποπτεία της δραστηριότητας ιδρύματος ηλεκτρονικού χρήματος, την τροποποίηση των οδηγιών 2005/60/ΕΚ και 2006/48/ΕΚ και για την κατάργηση της οδηγίας 2000/46/ΕΚ το ηλεκτρονικό χρήμα να έχει διαφορετική αξία από την ονομαστική αξία κατόπιν παραλαβής χρηματικού ποσού ανά πάσα στιγμή, ακόμη και κατά τη διάρκεια της περιόδου μεταξύ της έκδοσης και της εξαργύρωσης.
               
            
                  2.
               
               
                  Το πρώτο και το δεύτερο εδάφιο του άρθρου 7 παράγραφος 2 της οδηγίας 2009/110/ΕΚ, σε συνδυασμό με τον πίνακα 1 της παραγράφου 14 του παραρτήματος I της οδηγίας 2006/49/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων, καθορίζουν περιοριστικά ποια περιουσιακά στοιχεία συνιστούν ασφαλή, χαμηλού κινδύνου στοιχεία ενεργητικού για τους σκοπούς του άρθρου 7 παράγραφος 1 της οδηγίας 2009/110/ΕΚ.